किश चिर होआ पाकिस्ताना नै साढ़े ग्रां पर हमला कीता, सारे ग्रां च नास पेई गेई। सारे लोक अपना टब्बर कबीला, माल बच्छू लेई-लेई शैह्‌रा की परतोन लगे। मिगी जिस लै पता लगा तां लाडो तै त्रोमता गी लैने गिते में ग्रां अल दौड़ेया पर मिगी रस्ते च गै रोकी लिता। ते उत्थें तिकर पुज्जन गै नेईं दित्ता। किश पछानू मिले तै उने दस्सेआ जे लाडो कुसे दीनू नां दे जागते नै दौड़ी गेदी ऐ ते मेरी त्रोमत पाकिस्ताना दे इक बम्बे दा शकार होई गेदी ऐ। पर मिकी पक निशचा हा जे दोनो सेई-सलामत न। में अपनी तपाश जारी रखी।